Flere oplysninger om brug af internetforbindelse

HP-software skal bruge en internetforbindelse til at:
•	opdatere software og funktioner
•	undgå problemer
•	yde support

Med HP-software får du mulighed for at få besked, før der oprettes en internetforbindelse. Derudover kan du vælge, om du vil installere visse komponenter. 

HP er forpligtet til at beskytte dine personlige oplysninger og integriteten i dit computersystem, og det gælder især, når du bruger internetforbindelsen. Data, som sendes fra computeren pga. HP, bruges til at bestemme, om det er nødvendigt med opdateringer og til at afstemme de angivne oplysninger med, hvordan HP-produkterne bruges. Navn, adresse eller e-mail-adresse indsamles ikke uden din godkendelse.

Visse data kan bruges i anonymiseret eller samlet form, så HP kan forbedre kvaliteten af HP’s produkter og tjenester. Disse data kan blive overdraget til en HP-enhed, der kan være placeret i udlandet.

IP-adressen på den computer, der sender, bruges kun til at give mulighed for en sikker forbindelse via internettet.

HP-softwareprogrammer, der forbindes via internettet

Hele den installerede software er reguleret af HP’s fortrolighedserklæring, der findes på www.hp.com/go/privacy. Alle indsamlede data bliver beskyttet i henhold til punkterne i denne politik. HP respekterer sine kunders ret til fortrolighed. Denne besked gives i overensstemmelse med HP’s fortrolighedserklæring og international lov.

Bemærk, at nogle af de følgende softwareprogrammer muligvis ikke følger med alle produkterne. 

HP-produktregistrering
HP’s produktregistrering starter automatisk, når softwareinstallationen er afsluttet. For at kunne aktivere denne automatiske produktregistrering indsamler softwaren følgende oplysninger om det specifikke produkt og computersystem:
•	Nummer/navn/serie for produktmodel
•	Serienummer
•	Computerens operativsystem
•	Operativsystemets sprog og land/områdeindstillinger
•	Produkttjenestekode

Softwaren opretter forbindelse til onlinewebstedet til registrering af det specifikke HP-produkt og videregiver derefter disse oplysninger, hvilket giver en nemmere produktregistrering. 

Hvis du vil forhindre, at HP’s produktregistrering kører og opretter forbindelse til internettet, skal du fjerne markeringen fra feltet til registrering af dette produkt hos HP, når softwareinstallationen er afsluttet.

HP Update
Forældet software kan nogle gange hindre, at produktet installeres eller kan bruges korrekt. HP Update kontrollerer med jævne mellemrum, om der er softwareopdateringer, så du kan finde ud af, at der er ny software, når den bliver tilgængelig. Derudover giver den mulighed for øjeblikkelig download og automatisk installation. HP Update er en praktisk måde at sikre, at HP-softwaren er aktuel både på computeren og på din HP-printer.

Ofte stillede spørgsmål om HP Update

Hvorfor er det vigtigt med opdateringer?
Forældet software kan nogle gange hindre, at produktet installeres eller kan bruges korrekt. Ved at sikre, at din HP-software er aktuel, kan du undgå, at problemer overhovedet opstår, eller det kan være en hjælp til nemmere at finde løsninger, hvis der skulle opstå problemer. Sådanne løsninger kunne være hjælpeanvisninger og supportdokumenter. 

Hvilke data sendes, når der automatisk kontrolleres for opdateringer?
HP Update indsamler og deler følgende oplysninger:	
•	Navnet på operativsystemet	
•	Indstilling af land/område	
•	Sprogindstilling	
•	Liste over tilsluttede HP-printere	
•	Liste over tilsluttede USB-enheder fra HP	
•	Liste over tilsluttede billledbehandlingsenheder fra HP	
•	Antal forsøg på download og installation af HP-downloads, der lykkes

Som et led i arbejdet med at forbedre HP Update-programmet indsamler det også logfiler, der oprettes under download og installation af HP-software. Disse oplysninger bruges til at forbedre gennemførelsen af fremtidige opdateringer. Brugerne har mulighed for at få vist oplysningerne i logfilerne og godkende afsendelsen. Disse data spores anonymt. Der vedhæftes ingen entydig identifikation til kundedata via HP Update.

Downloades og installeres opdateringer automatisk?
Når du har givet tilladelse til opdateringskontrol, kan visse små vigtige opdateringer blive downloadet og installeret uden yderligere besked, men det gælder kun dem, der får allerede installeret software til at fungere korrekt. De fleste gange får du besked, når der er opdateringer, og mulighed for at vælge, hvilken software du vil downloade og installere.

Hvor ofte kontrollerer softwaren, om der er opdateringer?
HP Updates standardindstilling er, at der kontrolleres for opdateringer hver uge. Du kan imidlertid ændre denne hyppighed ved at åbne HP Update i menuen Start.

Hvad koster opdateringerne?
HP opkræver ingen gebyrer for opdateringer af HP-software. Men computeren skal have forbindelse til internettet for, at HP Update kan søge efter og hente opdateringer af HP-software. Prisen på internetforbindelsen afhænger af internetudbyderen. Download af HP-softwareopdateringer koster ikke mere end de aktiviteter, du ellers selv foretager på internettet, f.eks. læsning af e-mails eller surfing.

Hvordan sikrer HP, at mine personlige oplysninger holdes fortrolige?
HP Update indsamler ikke navn, adresse eller e-mail-adresse. Computerens IP-adresse bruges kun til give mulighed for en sikker forbindelse via internettet. HP Update undgår at oprette et entydig id, der kan bruges til at identificere dig eller computeren.

HP Customer Participation Program/ HP Product Improvement Study
Når du accepterer at installere HP Customer Participation Program/HP Product Improvement Study-softwaren, får du mulighed for fremover at deltage i HP Customer Participation Program/HP Product Improvement Study. Dette program er frivilligt. Der angives flere oplysninger, når softwaren beder dig om at deltage.

Hvis du accepterer at deltage, kan software undertiden have forbindelse til HP, når du er online, for at sende følgende typer data (med din tilladelse): 
•	Oplysninger om dit computersystem, f.eks. operativsystem, hukommelsens størrelse, land/område, sprog og IP-adresse
•	Oplysninger om dine HP-produkter, f.eks. produktmodel og serienummer
•	Oplysninger om, hvordan du bruger dit HP-produkt, f.eks. antal udskrevne sider, udskriftstilstand, medier, blæk- eller tonermærke og typen af de filer, der udskrives.
•	Yderligere tekniske oplysninger, der varierer efter produkt

De indsamlede oplysninger bruges i anonymiseret og samlet form. Afsendelsen burde have en ubetydelig indvirkning på behandlingen og forbindelseshastigheden. HP kan bruge disse oplysninger til at lave bedre produkter.

Køb af HP-forbrugsvarer
Når linket til onlinekøb er valgt i softwaren, indsamles og sendes følgende oplysninger til HP:
•	Placering 
•	Sprog
•	Printerens modelnummer

HP ePrintCenter
Der vil muligvis blive placeret et ikon ("genvej"), der er et link til HP ePrintCenter online, på skrivebordet (er muligvis ikke tilgængelig eller installeres ikke for visse HP-printere). Når du har en printer med forbindelse til internettet, der understøtter HP ePrint Web Services, gør HP ePrintCenter det muligt at se printerens status, tilføje og fjerne udskriftsprogrammer og administrere ePrint-indstillinger og jobhistorik fra en hvilken som helst webbrowser, både derhjemme eller på farten.
 
Når du åbner HP ePrintCenter online, kan følgende data sendes fra computeren for at forbedre din overordnede brug og for at forudfylde indstillingerne automatisk:
•	Sted (den aktuelle pc-indstilling)
•	Sprog (den aktuelle pc-indstilling)
•	Printerens modelnummer 

Der bliver på intet tidspunkt indsamlet eller sendt nogen oplysninger, der kan identificere dig som person.
HP ePrintCenter-ikonet ("genvej") kan fjernes fra skrivebordet ved at trække det til skrivebordets "papirkurv" eller ved at højreklikke på ikonet og vælge "Slet." 

Bing Bar til HP
Bing Bar til HP kan være installeret på computeren som en del af den anbefalede software (den er måske ikke tilgængeligt på alle sprog eller i alle lande/områder).Bing Bar til HP giver et direkte link til HP-ressourcerne, særtilbud og funktioner på internettet.Når Bing Bar til HP er installeret, kan det oprette forbindelse til internettet for at levere funktionalitet og kontrollere, om der er opdateringer.

Du kan forhindre, at Bing Bar til HP installeres på din computer under denne softwareinstallation ved at klikke på linket til tilpasning af dine softwarevalg, og derefter fjerne markeringen af "Bing Bar til HP" på listen over software, der skal installeres.

Ved at indlæse denne software accepterer du Microsofts serviceaftale (http://explore.live.com/microsoft-service-agreement?ref=none&mkt=en-us) og erklæring om beskyttelse af personlige oplysninger  (http://privacy.microsoft.com/en-us/default.mspx).  Du vil få fremtidige opdateringer af Bing Bar og andre Microsoft-produkter fra Microsoft Update (http://update.microsoft.com/windowsupdate/v6/vistaprivacy.aspx?ln=en-us).  Denne software kan også downloade og installere nogle opdateringer automatisk.  

Coupons.com
Software fra Coupons, Inc. kan blive installeret på computeren. Denne software giver dig mulighed for at udskrive producentkuponer fra internettet. Disse kuponer kan du bruge til at få rabatter hos detailbutikker. Som del af installationen af denne software kan der downloades et id til computeren via internettet af registreringsmæssige årsager og for at sikre, at softwaren fungerer korrekt. 

Når softwaren fra Coupons, Inc. bruges første gang, oprettes der forbindelse til webstedet Coupons.com (http://www.coupons.com), hvor du skal læse og acceptere slutbrugerlicensaftalen for Coupons.com for at kunne aktivere softwaren og gøre det muligt at udskrive producentkuponer fra internettet. Når indstillingen er aktiveret, kan software til udskrivning af kuponer via Coupons.com med jævne mellemrum oprette forbindelse til internettet for at kontrollere, om der er opdateringer, og hente dem. 
 
Du kan få flere oplysninger om Coupons.com-softwaren, herunder slutbrugerlicensaftalen og fortrolighedspolitik for Coupons.com på http://www.coupons.com.

Hvis du vil undgå, at Coupons.com-software installeres på computeren, skal du vælge den installationsindstilling, der gør det muligt at tilpasse softwareinstallationen og fjerne Coupons.com fra listen over software, der skal installeres. 

Installationsrapport

Der kan være sendt en installationsrapport til HP, hvis denne indstilling er valgt i installationsprogrammet.Afsendelse af installationsrapporten vil hjælpe HP med at forbedre fremtidige printerinstallationer.Rapporten vil indeholde anonyme data vedrørende den aktuelle installation, og den vil blive sendt til HP ved hjælp af din internetforbindelse.De data, der leveres i denne installationsrapport, omfatter følgende:
- Systemoplysninger (f.eks.:operativsystem, version).
- Produktoplysninger (f.eks.:produktmodel, produktindstillinger eller -konfigurationer).
- Installationsvalg (f.eks.:forbindelsesvalg, softwarevalg).
- Installationstid.
Fejlmeddelelser modtaget under installationen.